РЕПУБЛИКА СРБИЈА

НАРОДНА СКУПШТИНА

01 Број 06-2/398-21

7. октобар 2021. године

Б е о г р а д

**З А П И С Н И К**

**ПРВЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 5, 6. И 7. ОКТОБРА 2021. ГОДИНЕ**

Седница је почела у 10 часова и 15 минута извођењем Химне Републике Србије.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 133 народна посланика, а применом електронског система за гласање утврђено је да је у сали присутно 169 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Народна скупштина је минутом ћутања одала пошту преминулом народном посланику Ивану Тасовцу.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства унутрашњих послова, Министарства рударства и енергетике и ЈП „Електропривреда Србије“, Стефан Кркобабић, представник Посланичке групе ПУПС - „Три П“ - од председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од генералног секретара Народне скупштине, надлежних органа и институција и Александар Марковић, представник Посланичке групе „Александар Вучић - за нашу децу“.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Жарко Богатиновић, Јелисавета Вељковић, Соња Влаховић, Милимир Вујадиновић, Младен Грујић, Владимир Ђукановић, Милан Ђурица, Марко Зељуг, Биљана Јаковљевић, Крсто Јањушевић, Александар Југовић, Драгомир Карић, Елвира Ковач, Горан Ковачевић, Јован Колунџија, Ђорђе Комленски, Маријана Крајновић, Селма Кучевић, Наташа Љубишић, Софија Максимовић, Владица Маричић, Јелена Мијатовић, Наташа Михаиловић-Вацић, Милутин Мркоњић, Оливера Недељковић, Јасмина Обрадовић, проф. др Александра Павловић Марковић, Небојша Павловић, Биљана Пантић Пиља, Ђуро Перић, Мира Петровић, Милена Поповић, Марина Рагуш, проф. др Љубинко Ракоњац, Звонимир Стевић, Смиља Тишма, др Борис Бурсаћ, Ацо Петровић, Љиљана Кузмановић-Вујаковић, Никола Кожовић, Јелена Коцић, Предраг Милошевић и мр Дејан Раденковић.

Народна скупштина је, већином гласова (од 175 присутних народних посланика, 168 је гласало за, а седам није гласало), усвојила Записник седнице Тринаестог ванредног заседања Народне скупштине Републике Србије у Дванаестом сазиву, одржане 13. и 15. септембра 2021. године.

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред седнице аката по хитном поступку, Народна скупштина није прихватила предлог народних посланика Ениса Имамовића, Шаипа Камберија, Селме Кучевић, Надије Бећири, Мирсада Хоџића и Арђенда Бајрамија да се, по хитном поступку, стави на дневни ред седнице Предлог резолуције о геноциду у Сребреници, коју су поднели Народној скупштини 9. јуна 2021. године (од 175 присутних народних посланика, три су гласала за, седам против, један се уздржао, а 164 нису гласала) и предлог народног посланика Маријана Ристичевића да се, по хитном поступку, стави на дневни ред седнице Предлог резолуције о злочинима у и око Сребренице од 1992. до 1995. године, коју је поднео Народној скупштини 17. јуна 2021. године (од 174 присутна народна посланика, осам је гласало за, а 166 није гласало).

Изјашњавајући се о предлозима за допуну предложеног дневног реда седнице, Народна скупштина није прихватила: предлог народног посланика Ане Караџић да се дневни ред седнице допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 174 присутна народна посланика, 19 је гласало за, а 155 није гласало), предлоге народног посланика Миодрага Линте да се дневни ред седнице допуни тачкама Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 172 присутна народна посланика, осам је гласало за, а 164 нису гласала) и Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 174 присутна народна посланика, шест је гласало за, а 168 није гласало).

Народна скупштина је, већином гласова (од 174 присутна народна посланика, 167 је гласало за, а седам није гласало), прихватила предлог народног посланика др Александра Мартиновића да се обави

**заједнички начелни претрес о:**

**- Предлогу закона о изменама и допунама Закона о пореском поступку и пореској администрацији,** који је поднела Влада (број 011-1636/21 од 17. септембра 2021. године),

**- Предлогу закона о изменама и допунама Закона о фискализацији,** који је поднела Влада (број 011-1631/21 од 17. септембра 2021. године),

**- Предлогу закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2,** који је поднела Влада (број 011-1635/21 од 17. септембра 2021. године) и

**- Предлогу закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин),** који је поднела Влада (број 011-1633/21 од 17. септембра 2021. године).

Народна скупштина је, већином гласова (од 174 присутна народна посланика, 167 је гласало за, а седам није гласало), утврдила дневни ред Прве седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

1. **Предлог закона о изменама и допунама Закона о пореском поступку и пореској администрацији,** који је поднела Влада (број 011-1636/21 од 17. септембра 2021. године),
2. **Предлог закона о изменама и допунама Закона о фискализацији**, који је поднела Влада (број 011-1631/21 од 17. септембра 2021. године),
3. **Предлог закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2,** који је поднела Влада (број 011-1635/21 од 17. септембра 2021. године),
4. **Предлог закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин),** који је поднела Влада (број 011-1633/21 од 17. септембра 2021. године),
5. **Предлог закона о заштити од буке у животној средини,** који је поднела Влада (број 011-1632/21 од 17. септембра 2021. године),
6. **Предлог закона о измени Закона о музејској делатности,** који је поднела Влада (број 011-1624/21 од 16. септембра 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују Синиша Мали, министар финансија, Славица Савичић и Саша Стевановић, државни секретари у Министарству финансија, др Драган Демировић, помоћник министра финансија, Ана Триповић, директор Управе за јавни дуг у Министарству финансија, Анастазија Тања Ђелић, начелник Одељења у Министарству финансија, Маријан Блешић, руководилац Групе у Министарству финансија и Срђан Поповић, саветник у Министарству финансија.

Затим је Народна скупштина прешла на рад по утврђеном дневном реду седнице, односно на **заједнички начелни претрес о предлозима закона из тачака од 1. до 4. дневног реда**.

Председник је, сагласно члану 157. став 2. Пословника, отворио заједнички начелни претрес o:

* **Предлогу закона о изменама и допунама Закона о пореском поступку и пореској администрацији,**
* **Предлогу закона о изменама и допунама Закона о фискализацији,**
* **Предлогу закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2** и
* **Предлогу закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин).**

Уводно излагање о предлозима закона поднео је представник предлагача Синиша Мали, министар финансија.

У заједничком начелном претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Ђорђе Тодоровић, известилац Одбора за уставна питања и законодавство (затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Акош Ујхељи, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, представник Посланичке групе ПУПС - „Три П“ и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања се за реч јавио министар Синиша Мали).

\*

\* \*

Народна скупштина је, сагласно члану 88. став 1. тачка 8. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику Ивану Тасовцу, даном наступања смрти.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

У наставку заједничког начелног претреса учествовали су народни посланици: Ана Чарапић, представник Посланичке групе „Александар Вучић - за нашу децу“, Милија Милетић, Марија Јевђић, Сања Јефић Бранковић, Стефан Кркобабић и Данијел Ђивановић, а затим је председавајући Радован Тврдишић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 10 минута.

У наставку заједничког начелног претреса учествовали су народни посланици: Радован Арежина, Зоран Бојанић, Мисала Праменковић, др Муамер Бачевац, Ненад Филиповић, Снежана Пауновић, Ана Миљанић, Дијана Радовић, др Александра Томић, Верољуб Арсић, Наташа Јовановић, проф. др Марко Атлагић, Милица Николић, Александар Мирковић, Мирела Раденковић, Маријан Ристичевић и Љиљана Малушић.

Затим је председник закључио заједнички начелни претрес о предлозима закона из тачака од 1. до 4. дневног реда.

Првог дана рада, седница је завршена у 18,00 часова.

**Други дан рада – 6. октобар 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 72 народна посланика, а применом електронског система за гласање утврђено је да је у сали присутно 109 народних посланика и да постоје услови за рад.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, др Драгана Баришић, Братимир Васиљевић, Јелисавета Вељковић, Соња Влаховић, Никола Војиновић, Владан Глишић, Младен Грујић, Милован Дрецун, Владимир Ђукановић, Милан Ђурица, Марко Зељуг, Нинослав Ерић, Владан Заграђанин, Енис Имамовић, Биљана Јаковљевић, Крсто Јањушевић, Марија Јевђић, мр Јадранка Јовановић, доц. др Михаило Јокић, Никола Јоловић, Александар Југовић, Шаип Камбери, Ана Караџић, Драгомир Карић, Елвира Ковач, Јован Колунџија, Ђорђе Комленски, Маријана Крајновић, Миодраг Линта, Софија Максимовић, Владица Маричић, Драган Д. Марковић, Верољуб Матић, Јелена Мијатовић, Вук Мирчетић, Марко Младеновић, Милутин Мркоњић, Оливера Недељковић, Јасмина Обрадовић, Небојша Павловић, Лав-Глигорије Пајкић, Биљана Пантић Пиља, др Балинт Пастор, Ђуро Перић, Мира Петровић, Тамара Пилиповић, Милена Поповић, Мисала Праменковић, Марина Рагуш, Катарина Ракић, проф. др Љубинко Ракоњац, Звонимир Стевић, Момир Стојилковић, Смиља Тишма, Самира Ћосовић, др Емеше Ури, Србислав Филиповић, Мирсад Хоџић, Александар Чотрић, др Борис Бурсаћ, Ацо Петровић, Љиљана Кузмановић-Вујаковић, Марина Мирковић, Никола Кожовић, Јелена Коцић, Предраг Милошевић и мр Дејан Раденковић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Ирена Вујовић, министар заштите животне средине, Синиша Мали, министар финансија, Јелена Танасковић и Александар Дујановић, државни секретари у Министарству заштите животне средине, Александра Имширагић Ђурић, вршилац дужности помоћника министра заштите животне средине, Сара Павков, посебна саветница у Кабинету министра заштите животне средине и Слађана Брђић, шеф Одсека у Министарству заштите животне средине.

Затим је Народна скупштина наставила рад и прешла на **начелни претрес о 5. тачки дневног реда - ПРЕДЛОГУ ЗАКОНА О ЗАШТИТИ ОД БУКЕ У ЖИВОТНОЈ СРЕДИНИ**.

Председник је, сагласно члану 157. став 1. отворио начелни претрес o Предлогу закона.

Уводно излагање о Предлогу закона поднела је представник предлагача Ирена Вујовић, министар заштите животне средине.

У начелном претресу учествовали су народни посланици: Гојко Палалић, известилац Одбора за заштиту животне средине, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Војислав Вујић, представник Посланичке групе ЈЕДИНСТВЕНА СРБИЈА (ЈС), др Муамер Бачевац, представник Посланичке групе Социјалдемократска партија Србије, Арпад Фремонд, представник Посланичке групе САВЕЗ ВОЈВОЂАНСКИХ МАЂАРА, Стефан Кркобабић, представник Посланичке групе ПУПС - „Три П“, др Весна Ивковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Оља Петровић, представник Посланичке групе „Александар Вучић - за нашу децу“, проф. др Јахја Фехратовић, Јасмина Каранац, Славенко Унковић, хаџи Милорад Стошић, др Нина Павићевић, Ивана Николић, Данијела Вељовић, Ненад Филиповић, Угљеша Марковић, Душан Марић, Весна Недовић, Дејан Кесар и Рајка Матовић, после чијег излагања је председавајући Стефан Кркобабић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 5 минута.

У наставку начелног претреса учествовали су народни посланици: Адам Шукало, Душица Стојковић, Небојша Бакарец, Невенка Костадинова, Маријан Ристичевић, доц. др Илија Животић и проф. др Владимир Маринковић.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњеног посланичког места у Народној скупштини и Извештаја и предлога Одбора за административно-буџетска и мандатно-имунитетска питања, констатовала потврђивање мандата народном посланику Јелени Катић, изабраној са изборне листе „Александар Вучић - за нашу децу“.

\* \*

\*

У наставку начелног претреса учествовали су народни посланици: проф. др Љубиша Стојмировић и др Угљеша Мрдић, а потом се за реч јавила министар Ирена Вујовић.

Затим је председавајући Радован Тврдишић, потпредседник Народне скупштине, закључио начелни претрес о Предлогу закона о заштити од буке у животној средини.

Другог дана рада, седница је завршена у 17 часова и 5 минута.

**Трећи дан рада – 7. октобар 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 89 народних посланика, а применом електронског система за гласање утврђено је да је у сали присутно 98 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства пољопривреде, шумарства и водопривреде и Министарства трговине, туризма и телекомуникација, Марија Јевђић, представник Посланичке групе ЈЕДИНСТВЕНА СРБИЈА (ЈС) - од министра здравља, Стефан Кркобабић, представник Посланичке групе ПУПС - „Три П“- од председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и др Угљеша Мрдић, представник Посланичке групе „Александар Вучић - за нашу децу“ - од надлежних институција.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Невена Веиновић, Јелисавета Вељковић, Соња Влаховић, Владан Глишић, Младен Грујић, Милан Ђурица, Марко Зељуг, Биљана Јаковљевић, Крсто Јањушевић, Миланка Јевтовић Вукојичић, Сања Јефић Бранковић, Александар Југовић, Шаип Камбери, Драгомир Карић, Јован Колунџија, Ђорђе Комленски, Маријана Крајновић, др Дарко Лакетић, Софија Максимовић, Љиљана Малушић, Владица Маричић, Драган Д. Марковић, Јелена Мијатовић, Александар Мирковић, Вук Мирчетић, Милутин Мркоњић, Оливера Недељковић, Милица Николић, Јасмина Обрадовић, Небојша Павловић, Биљана Пантић Пиља, др Балинт Пастор, Ђуро Перић, Мира Петровић, Тамара Пилиповић, Милена Поповић, Мисала Праменковић, Марина Рагуш, проф. др Љубинко Ракоњац, Горан Спасојевић, Звонимир Стевић, Душица Стојковић, проф. др Горан Тасић, Смиља Тишма, др Александра Томић, проф. др Јахја Фехратовић, Арпад Фремонд, др Борис Бурсаћ, Ацо Петровић, Љиљана Кузмановић-Вујаковић, Никола Кожовић, Јелена Коцић, Предраг Милошевић и Јелена Катић.

Председавајућа Марија Јевђић, потпредседник Народне скупштине је, сагласно члану 90. став 1. Пословника Народне скупштине, обавестила да су позвани да седници присуствују Маја Гојковић, потпредседница Владе и министар културе и информисања, Радомир Ратко Дмитровић, министар за бригу о породици и демографију и Данијела Ванушић и Радован Јокић, вршиоци дужности помоћника министра културе и информисања.

Затим је Народна скупштина наставила рад и прешла на **начелни претрес о 6. тачки дневног реда - ПРЕДЛОГУ ЗАКОНА О ИЗМЕНИ ЗАКОНА О МУЗЕЈСКОЈ ДЕЛАТНОСТИ**.

Председавајућа је, сагласно члану 157. став 1. Пословника, отворила начелни претрес о Предлогу закона.

Уводно излагање о Предлогу закона поднео је представник предлагача Радомир Ратко Дмитровић, министар за бригу о породици и демографију.

У начелном претресу су учествовали народни посланици: Сандра Божић, известилац Одбора за културу и информисање, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Самира Ћосовић, представник Посланичке групе Социјалдемократска партија Србије, Нандор Киш, представник Посланичке групе САВЕЗ ВОЈВОЂАНСКИХ МАЂАРА, Стефан Кркобабић, представник Посланичке групе ПУПС - „Три П“, Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), проф. др Марко Атлагић, представник Посланичке групе „Александар Вучић - за нашу децу“, мр Ђорђе Косанић, Самир Тандир, Јустина Пупин Кошћал, Адријана Пуповац, Наташа Јовановић, Лука Кебара, Милица Дачић, Младен Бошковић, Наташа Михаиловић Вацић, Милан Југовић и проф. др Марко Атлагић.

Затим је председавајући Стефан Кркобабић, потпредседник Народне скупштине, закључио начелни претрес о Предлогу закона о измени Закона о музејској делатности и одредио паузу у трајању од једног часа.

После паузе, седница је настављена у 15 часова и 5 минута.

Председавајући др Владимир Орлић, потпредседник Народне скупштине је, сагласно члану 90. став 1. Пословника Народне скупштине, обавестио да су позвани да седници присуствују Синиша Мали, министар финансија, Вања Удовичић, министар омладине и спорта, Славица Савичић и Саша Стевановић, државни секретари у Министарству финансија, др Драган Демировић, помоћник министра финансија и Маријан Блешић, руководилац Групе у Министарству финансија.

Затим је Народна скупштина наставила рад и прешла на претрес у појединостима о **1. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман Владе Републике Србије на члан 13.

У претресу о Амандману на члан 10. који је поднео народни посланик Ђорђе Комленски, учествовали су народни посланици Дејан Кесар, Србислав Филиповић, Илија Матејић, Милош Терзић и Виктор Јевтовић.

У претресу о Амандману на члан 13. који је поднела Влада Републике Србије, учествовали су народни посланици Милија Милетић, др Угљеша Мрдић, Миодраг Линта, Зоран Томић и Ђорђе Милићевић.

Затим је председавајућа Елвира Ковач, потпредседник Народне скупштине, закључила претрес Предлога закона у појединостима и обавестила народне посланике да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о **5. тачки дневног реда - ПРЕДЛОГУ ЗАКОНА О ЗАШТИТИ ОД БУКЕ У ЖИВОТНОЈ СРЕДИНИ**

Председавајућа је, сагласно члану 157. став 3. Пословника, oтворила претрес Предлога закона у појединостима.

Саставни део Предлога закона постали су амандмани народних посланика Ђорђа Комленског на члан 34. и Зорана Томића на члан 40, као и амандмани Одбора за заштиту животне средине на чл. 39. и 41.

У претресу о Амандману на члан 34. који је поднео народни посланик Ђорђе Комленски, учествовали су народни посланици Ђорђе Дабић и доц. др Михаило Јокић.

У претресу о Амандману на члан 39. који је поднео Одбор за заштиту животне средине, учествовали су представник предлагача Синиша Мали, министар финансија, који је прихватио Амандман и народни посланик Оља Петровић.

 У претресу о Амандману на члан 40. који је поднео народни посланик Зоран Томић, учествовали су министар Синиша Мали и народни посланик Владимир Ђукановић.

У претресу о Амандману на члан 41. који је поднео Одбор за заштиту животне средине, учествовао је министар Синиша Мали, који је прихватио Амандман.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Председавајући је, сагласно члану 87. став 5. Пословника Народне скупштине, одредио четвртак, 7. октобар 2021. године, са почетком у 18,00 часова, као Дан за гласање о тачкама дневног реда Прве седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да су у сали присутна 162 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ**

Народна скупштина је, једногласно (од 166 присутних народних посланика, 166 је гласало за), прихватила Предлог закона, у начелу.

Народна скупштина није прихватила Амандман народног посланика Ђорђа Комленског на члан 10. (од 166 присутних народних посланика, четири су гласала за, један против, а 161 није гласао).

Народна скупштина је, једногласно (од 166 присутних народних посланика, 166 је гласало за), усвојила Предлог закона о изменама и допунама Закона о пореском поступку и пореској администрацији, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ФИСКАЛИЗАЦИЈИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 166 присутних народних посланика, 166 је гласало за), усвојила Предлог закона о изменама и допунама Закона о фискализацији, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПРИВРЕМЕНОМ РЕГИСТРУ ПУНОЛЕТНИХ ДРЖАВЉАНА РЕПУБЛИКЕ СРБИЈЕ КОЈИМА СЕ УПЛАЋУЈЕ НОВЧАНА ПОМОЋ ЗА УБЛАЖАВАЊЕ ПОСЛЕДИЦА ПАНДЕМИЈЕ БОЛЕСТИ COVID-19 ИЗАЗВАНЕ ВИРУСОМ SARS-COV-2**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 166 присутних народних посланика, 166 је гласало за), усвојила Предлог закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, у целини.

**4. тачка дневног реда – ПРЕДЛОГ ЗАКОНА О ЗАДУЖИВАЊУ РЕПУБЛИКЕ СРБИЈЕ КОД OTP BANKE SRBIJA A.D. NOVI SAD ЗА ПОТРЕБЕ ФИНАНСИРАЊА ПРОЈЕКТА РЕКОНСТРУКЦИЈЕ И МОДЕРНИЗАЦИЈЕ ЖЕЛЕЗНИЧКЕ ПРУГЕ СУБОТИЦА-ХОРГОШ ГРАНИЦА СА МАЂАРСКОМ (СЕГЕДИН)**

С обзиром на то да на Предлог закона нису поднети амандмани, Народна скупштина је одлучивала само о Предлогу закона у целини.

Народна скупштина је, већином гласова свих народних посланика (од 167 присутних народних посланика, 167 је гласало за), усвојила Предлог закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин), у целини.

**5. тачка дневног реда – ПРЕДЛОГ ЗАКОНА О ЗАШТИТИ ОД БУКЕ У ЖИВОТНОЈ СРЕДИНИ**

Пошто је Народна скупштина обавила претрес Предлога закона у начелу и појединостима, а с обзиром на то да су поднети амандмани постали саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 167 присутних народних посланика, 167 је гласало за), усвојила Предлог закона о заштити од буке у животној средини, у целини.

**6. тачка дневног реда – ПРЕДЛОГ ЗАКОНА О ИЗМЕНИ ЗАКОНА О МУЗЕЈСКОЈ ДЕЛАТНОСТИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 167 присутних народних посланика, 167 је гласало за), усвојила Предлог закона о измени Закона о музејској делатности, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Прву седницу Другог редовног заседања Народне скупштине Републике Србије у 2021. години.

Седница је закључена у 18 часова и 15 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић